Tietoja: Sijaintipalvelut ja tietosuoja

Sijaintipalvelut sallivat appien ja verkkosivujen kerätä ja käyttää tietokoneen nykyiseen sijaintiin perustuvia tietoja. Arvioitu sijaintisi määritetään paikallisten Wi‑Fi-verkkojen tiedoilla. Sijaintipalvelut keräävät tietoja tavalla, jolla sinua ei henkilökohtaisesti tunnisteta.

Kun käytät Spotlightia tai Safari-ehdotuksia Safarissa, Spotlightiin tai Safariin lähettämäsi hakukyselyn aikainen Macin sijainti lähetetään Apple. Tämä tekee Spotlight- ja Safari-ehdotuksista merkityksellisempiä ja parantaa muita Apple-tuotteita ja -palveluja. Jos laitat Spotlight- ja Safari-ehdotusten sijaintipalvelut pois päältä, tarkkaa sijaintiasi ei lähetetä Applelle. Antaakseen merkityksellisiä hakuehdotuksia Apple saattaa käyttää internet-yhteytesi IP-osoitetta sijaintisi arvioimiseen täsmäyttämällä sijaintisi maantieteelliseen alueeseen.

Ohjelmat, joiden olet sallinut käyttää sijaintipalveluja, näkyvät Suojaus ja yksityisyys ‑asetusten Yksityisyys-osiossa. Ohjelman vieressä olevasta valintaneliöstä näet ovatko sijaintipalvelut apin käytössä. Jos et halua sallia sijaintipalveluja yhdelle tai useammalle apille, voit laittaa toiminnon pois päältä poistamalla apin vieressä olevan valintaneliön valinnan. Jos laitat apilta sijaintipalvelut pois päältä, sinua pyydetään laittamaan ne uudelleen päälle, kun appi seuraavan kerran yrittää käyttää sijaintitietojasi.

Voit myös poistaa sijaintipalvelut kokonaan käytöstä poistamalla Suojaus ja yksityisyys ‑asetusten Yksityisyys-osiossa valinnan Ota Sijaintipalvelut käyttöön. Vaikka poistat Sijaintipalvelut käytöstä, muiden valmistajien apit ja sivustot saattavat edelleen käyttää muita tapoja sijaintisi määrittämiseen. Turvallisuussyistä Macin sijaintitietoja voidaan käyttää hätäpuheluissa riippumatta siitä, oletko ottanut Sijaintipalvelut käyttöön.

Jos sallit muiden valmistajien appien ja sivustojen käyttävän nykyistä sijaintiasi, et ole Applen tietosuojakäytännön alainen vaan muiden valmistajien ehtojen ja tietosuojakäytännön alainen. Tarkista muiden valmistajien ehdot ja tietosuojakäytännöt, jotta ymmärrät miten sijaintitietojasi käsitellään ja käytetään.

Käyttämällä näitä ominaisuuksia hyväksyt ja sallit, että Apple ja sen tytäryhtiöt ja yhteistyökumppanit välittävät, keräävät, ylläpitävät, käsittelevät ja käyttävät näitä tietoja kuten yllä on kuvattu.

Applen keräämiä tietoja käsitellään Applen tietosuojakäytännön mukaisesti. Tietoja käytännöstä löydät osoitteesta www.apple.com/fi/privacy.